තිලානිආචාර්ය සෝමරත්න දිසානායකගේ නවතම සිනමාපටය වන ‘සිරි පැරකුම්’ අද (30 වැනිදා) සිට ඊ. ඒ. පී. මණ්ඩලයේ සිනමා ශාලාවන්හි තිරගත වේ.සිංහල සිනමාවට අලුත්ම තරු යුවළක් වන සෙනාලි ෆොන්සේකා හා අකිල ධනුද්දර හඳුන්වා දෙන්නේ ‘සිරි පැරකුම්’ චිත්‍රපටයෙනි.’සරෝජා’, ‘සූරිය අරණ’, ‘පුංචි සුරංගනාවි’, ‘සිරි රජ සිරි’ ආදී චිත්‍රපට රැසක් සිනමා රසිකයන්ට දායාද කළ ආචාර්ය සෝමරත්න දිසානායක මෙම චිත්‍රපටය නිර්මාණය කර ඇත්තේ දඹදෙණි යුගයේ රජකම් කළ දෙවන පරාක්‍රමබාහු රජුගේ ළමාවිය සම්බන්ධ ජනප්‍රවාද ඇසුරෙනි.-